|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3-8

Дана: 24.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНОГ ПОНУЂАЧА:**

„ Поштовани,

Детаљном анализом достављене нам конкурсне документације Јавна набавка број ЈН 274-18-0 предмет набавке: НАБАВКА медицинске опреме И за потребе клиника Клиничког центра Војводине, установили смо да су нам потребне додатне информације и појашњења па Вас, у складу са чланом 63. став 2. Закона о јавним набавкама, благовремено, у предвиденом року, молимо да нам одговорите на следећа питања:

ПАРТИЈА БР. 12 Питање бр. 1:

Имајући у виду да се ради о набавци добра за високо референтну установу, као што је Клинички Центар Војводине, желели бисмо да нам појасните да ли је дошло до превида у дефинисању наслова партије бр. 12, где се ради о машини за прање и сушење хируршких инструмената, а изостављена је једна од врло битних ставки - дезинфекција истих. Нове генерације машина врше прање, сушење и дезинфекцију. Зато Вам указујемо на овај веома битан недостатак у наслову партије бр. 12 и предлажемо да исти измените у складу са понудом савремених машина, тако да гласи:

„ПАРТИЈА БР. 12 - МАШИНЕ ЗА ПРАЊЕ, ДЕЗИНФЕКЦИЈУ И СУШЕЊЕ ХИРУРШКИХ ИНСГТРУМЕНАТА ЗА СЛУЖБУ ОПЕРАЦИОНИХ САЛА"

Питање бр. 2:

У минималним техничким карактеристикама за партију бр. 12 - Машине за прање и сушење хируршких- инструмената за службу операционих сала, у позицији у 1.2 стоји:

„1.2 Трајање циклуса максимално до 27 минута"

Обзиром да се ради о набавци машине за дезинфекцију хируршких инструмената, према стандарду ЕН ИСО 15883-1, процес дезинфекције треба да буде контролисан путем А0=3000 вредности, што је у супротности за захтеваном карактеристиком.

Молимо наручиоца да обзиром да се позвао на стандард ЕН ИСО 15883-1, наведену карактеристику брише.

Питање бр. 3:

У минималним техничким карактеристикама за партију бр. 12 - Машине за прање и сушење хируршких инструмената за службу операционих сала, у позицији у 1.4 стоји:

„1.4 Врата су клизна са пнеуматском активацијом и вертикалним отварањем"

Обзиром да је кориснику потребна пролазна машина за прање и сушење хируршких инструмената, дефинисање ове карактеристике представља сужавање могућности за подношење квалитетних понуда произвођача који имају другачије техничко-технолошко решење за отварање и затварање врата, а за корисника то нема никаквог утицаја на рад, тако да предлажемо да се ова карактеристика брише или преименује, тако да гласи:

„1.4 Врата су клизна, аутоматска, са вертикалним отварањем."

Зелимо да нагласимо да врата електромотором покретана имају низ предности у односу на врата са пнеуматским померањем. “

**ОДГОВОРИ НАРУЧИОЦА:**

1. Наручилац остаје при својој формулацији назива партије бр. 12 - Машине за прање и сушење хирушких инструмената за Службу операционих сала.

2. Наручилац прихвата сугестију потенцијалног понуђача, те ће из захтеваних техничких карактеристика обрисати стандард ЕН ИСО 15883-1. У складу са одговором, наручилац ће изменити конкурсну документацију.

3. Наручилац остаје при свом захтеву да врата буду клизна са пнеуматском активацијом и вертикалним отварањем, а све из разлога сигурности, јер се врата са пнеуматским отварањем у случају нестанка електричне струје могу лако отворити, пнеуматски или ручно.

С поштовањем,

*Комисија за јавну набавку 112-19-О*